ᱢᱤᱨᱯᱩᱨ ᱩᱯᱚᱡᱮᱞᱟ

ᱢᱤᱨᱯᱩᱨ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱠᱷᱩᱞᱱᱟ ᱠᱷᱚᱸᱰ ᱠᱩᱥᱴᱤᱭᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱩᱯᱚᱡᱮᱞᱟ ᱠᱟᱱᱟ᱾

 ᱱᱟᱜᱟᱢ 
ᱢᱤᱨᱯᱩᱨ ᱩᱯᱚᱡᱮᱞᱟ (ᱠᱩᱥᱴᱤᱭᱟ ᱦᱚᱱᱚᱛ) ᱥᱩᱢᱩᱝ ᱫᱚ ᱓᱑᱗.᱓᱕ ᱵᱚᱨᱜᱚ ᱠᱤᱞᱳᱢᱤᱴᱟᱨ ᱦᱩᱭᱩᱜᱽᱚᱜ-ᱟ᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱵᱷᱮᱲᱟᱢᱟᱨᱟ, ᱟᱨ ᱤᱥᱥᱚᱨᱫᱤ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱟᱞᱚᱢᱰᱟᱝᱜᱟ, ᱟᱨ ᱠᱩᱥᱴᱤᱭᱟ ᱥᱚᱫᱚᱨ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱠᱩᱥᱴᱤᱭᱟ ᱥᱚᱫᱚᱨ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱫᱳᱣᱞᱚᱫᱯᱩᱨ ᱩᱯᱚᱡᱮᱞᱟ (ᱠᱩᱥᱴᱤᱭᱟ ᱦᱚᱱᱚᱛ), ᱜᱟᱝᱱᱤ ᱟᱨ ᱟᱞᱚᱢᱰᱟᱝᱜᱟ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
 ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ 
ᱯᱚᱨᱥᱟᱥᱚᱱ ᱢᱤᱨᱯᱩᱨ ᱛᱷᱟᱱᱟ ᱦᱩᱭᱟᱠᱟᱱᱟ ᱑᱘᱘᱕ ᱥᱮᱨᱢᱟ ᱨᱮ᱾ ᱟᱨ ᱚᱱᱟ ᱛᱷᱟᱱᱟ ᱜᱮ ᱩᱯᱚᱡᱮᱞᱟ ᱦᱩᱭᱟᱠᱟᱱᱟ ᱑ ᱟᱜᱚᱥᱴ ᱑᱙᱘᱓ ᱥᱮᱨᱢᱟ ᱨᱮ᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱑᱒ ᱜᱚᱴᱟᱝ ᱢᱳᱣᱡᱟ ᱟᱨ ᱑᱒᱒ ᱜᱚᱴᱟᱝ ᱟᱛᱚ ᱠᱚ ᱢᱮᱱᱟᱜ-ᱟ᱾

ᱤᱭᱩᱱᱤᱭᱚᱱᱠᱚ
ᱪᱤᱛᱚᱞᱢᱟᱨᱤ
ᱵᱚᱦᱚᱞᱵᱟᱲᱤᱭᱟ
ᱛᱟᱞᱵᱟᱲᱤᱭᱟ
ᱵᱟᱨᱩᱭᱯᱟᱲᱟ
ᱯᱷᱩᱞᱵᱟᱲᱤᱭᱟ
ᱟᱢᱞᱟ
ᱥᱚᱫᱚᱨᱯᱩᱨ
ᱪᱷᱟᱛᱤᱭᱟᱱ
ᱯᱚᱲᱟᱫᱚᱦᱚ
ᱠᱩᱨᱥᱟ
ᱢᱟᱞᱤᱫᱟᱦᱚ
ᱟᱢᱵᱟᱲᱤᱭᱟ
ᱫᱷᱩᱵᱚᱭᱤᱞ
 ᱦᱚᱲᱠᱚ 
᱒᱐᱑᱑ ᱥᱮᱨᱢᱟ ᱨᱮ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱑,᱑᱕,᱐᱐᱐ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱚᱱᱟ ᱛᱟᱞᱟ ᱨᱮ ᱢᱩᱥᱞᱟᱹ ᱒᱗᱕᱕᱗ ᱜᱚᱴᱟᱝ, ᱦᱤᱱᱫᱩ ᱖᱒᱕᱒ ᱜᱚᱴᱟᱝ ᱟᱨ ᱮᱴᱟᱜ ᱡᱟᱹᱛᱤ ᱠᱚ ᱘᱐ ᱜᱚᱴᱟᱝ ᱞᱮᱠᱟ ᱠᱚ ᱦᱩᱭᱩᱜ-ᱟ᱾ ᱚᱱᱟ ᱵᱮᱜᱚᱨ ᱦᱚᱸ ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱠᱳᱞ ᱟᱨ ᱵᱩᱱᱚ ᱟᱫᱤᱵᱟᱥᱤ ᱦᱚᱸ ᱢᱮᱱᱟᱜ ᱠᱚᱣᱟ᱾
 ᱱᱟᱸᱭ ᱱᱟᱞᱟᱠᱚ 
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱧᱩᱛᱩᱢᱟᱱ ᱜᱟᱰᱟᱠᱚ ᱫᱚ ᱦᱩᱭᱩᱜ ᱠᱟᱱᱟ,
ᱯᱚᱫᱫᱟ
ᱠᱩᱢᱟᱨ ᱱᱟᱸᱭ
ᱜᱚᱲᱟᱭ ᱜᱟᱰᱟ
ᱚᱱᱟ ᱵᱮᱜᱚᱨ ᱥᱟᱜᱚᱨᱠᱷᱟᱞᱤ ᱜᱟᱰᱟ ᱦᱚᱸ ᱧᱩᱛᱩᱢᱟᱱ ᱠᱟᱱ ᱜᱮᱭᱟ᱾
 ᱥᱟᱥᱛᱷᱚ ᱠᱮᱫᱨᱚ  
᱕᱐ ᱜᱚᱴᱟᱝ ᱢᱤᱨᱯᱩᱨ ᱩᱯᱚᱡᱮᱞᱟ ᱥᱟᱥᱛᱷᱚ ᱠᱮᱫᱨᱚ ᱠᱚ ᱢᱮᱱᱟᱜ-ᱟ᱾
 ᱥᱤᱠᱱᱟᱸᱛᱤᱭᱟᱹᱠᱚ 
ᱥᱤᱠᱱᱟᱸᱛ ᱞᱟᱹᱜᱤᱫ ᱛᱮ ᱢᱤᱨᱯᱩᱨ ᱩᱯᱚᱡᱮᱞᱟ ᱟᱹᱰᱤ ᱜᱮ ᱞᱟᱦᱟ ᱜᱮᱭᱟ᱾ ᱱᱚᱸᱰᱮ ᱵᱟᱨᱭᱟ ᱥᱚᱨᱠᱟᱨᱤ ᱯᱨᱟᱛᱷᱚᱢᱤᱠ ᱤᱥᱠᱩᱞ ᱢᱮᱱᱟᱜ-ᱟ, ᱟᱨᱦᱚᱸ ᱢᱮᱱᱟᱜ-ᱟ ᱥᱚᱨᱠᱟᱨᱤ ᱢᱚᱦᱤᱞᱟ ᱵᱤᱫᱫᱟᱞᱚᱭ᱾ ᱚᱱᱟ ᱵᱮᱜᱚᱨ ᱦᱚᱸ ᱦᱚᱱᱚᱛ ᱨᱮᱱᱟᱜ ᱥᱮᱫᱟᱭ ᱟᱨ ᱢᱟᱨᱮ ᱟᱢᱞᱟ ᱥᱚᱫᱚᱨᱯᱩᱨ ᱵᱚᱦᱩᱢᱩᱠᱷᱤ ᱩᱪᱪᱚ ᱵᱤᱫᱫᱟᱞᱚᱭ ᱡᱟᱦᱟᱸ ᱫᱚ ᱑᱘᱙᱙ ᱥᱮᱨᱢᱟ ᱠᱚ ᱵᱮᱱᱟᱣ ᱟᱠᱟᱫᱟ᱾ ᱚᱱᱟ ᱟᱨᱦᱚᱸ ᱤᱥᱠᱩᱞ ᱟᱨᱦᱚᱸ ᱢᱮᱱᱟᱜ ᱜᱮᱭᱟ᱾
 ᱫᱷᱚᱱ ᱫᱩᱨᱤᱵᱽ 
ᱠᱨᱤᱥᱤ ᱠᱟᱹᱢᱤ ᱫᱚ ᱦᱩᱭᱩᱜ ᱠᱟᱱᱟ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱯᱚᱨᱫᱷᱟᱱ ᱠᱟᱹᱢᱤ᱾ ᱚᱱᱟ ᱵᱮᱜᱚᱨ ᱦᱚᱸ ᱥᱮᱫᱟᱭ ᱨᱮᱱᱟᱜ ᱠᱤᱪᱨᱤᱜ ᱜᱟᱞᱟᱝ ᱠᱟᱨᱠᱷᱟᱱᱟ ᱥᱟᱶ ᱟᱨᱦᱚᱸ ᱱᱟᱶᱟ ᱠᱟᱨᱠᱷᱟᱱᱟ ᱠᱚ ᱛᱮ ᱟᱨᱦᱚᱸ ᱟᱭᱢᱟ ᱜᱟᱱ ᱢᱮᱱᱟᱜ-ᱟ᱾
 ᱧᱩᱛᱩᱢᱟᱱ ᱠᱚ 
ᱰᱟᱠᱴᱚᱨ.ᱨᱟᱫᱷᱟ ᱵᱤᱱᱚᱛ ᱯᱟᱞᱮ ᱧᱩᱛᱩᱢᱟᱱ ᱟᱭᱤᱱ ᱩᱠᱤᱞ ᱠᱟᱱᱟᱭ᱾ ᱩᱱᱤ ᱫᱚ ᱠᱚᱞᱠᱟᱛᱟ ᱵᱤᱥᱥᱚ ᱵᱤᱫᱫᱟᱞᱚᱭ ᱨᱮᱱ ᱩᱯᱪᱥᱨᱡᱚᱭ ᱛᱟᱦᱮᱱ ᱠᱟᱱᱟ᱾  ᱒ ᱟᱱᱟᱝ ᱢᱚᱦᱟ ᱞᱟᱹᱲᱦᱟᱹᱭ ᱨᱮ ᱟᱫᱟᱞᱚᱛ ᱨᱮᱱ ᱧᱩᱛᱩᱢᱟᱱ ᱵᱤᱪᱟᱨᱤᱭᱟᱹᱭ ᱛᱟᱦᱮᱱ ᱠᱟᱱᱟ᱾ 
ᱢᱚᱦᱟᱢᱚᱫ ᱥᱯᱷᱛᱟᱵ ᱩᱫᱫᱤᱱ ᱠᱷᱟᱱ᱾ ᱢᱩᱠᱛᱤ ᱡᱩᱫᱷᱚ ᱨᱮ ᱧᱩᱛᱩᱢᱟᱱ ᱥᱮᱱᱟ ᱯᱚᱨᱫᱷᱟᱱ-ᱮ ᱛᱟᱦᱮᱱ ᱠᱟᱱᱟ᱾ ᱠᱩᱥᱴᱤᱭᱟ ᱦᱚᱱᱚᱛ ᱨᱮᱱᱟᱜ ᱜᱮᱨᱩᱞᱟ ᱞᱟᱹᱲᱦᱟᱹᱭ ᱨᱮᱱᱟᱜ-ᱮ ᱯᱚᱨᱤᱪᱟᱞᱚᱱᱟᱣ ᱟᱠᱟᱫᱟ, ᱚᱱᱟ ᱜᱟᱲ ᱜᱮᱨ ᱦᱮᱰ ᱠᱚᱢᱟᱱᱰᱚᱭ ᱛᱟᱦᱮᱱ ᱠᱟᱱᱟ᱾ ᱱᱤᱭᱟᱹ ᱞᱟᱹᱲᱦᱟᱹᱭ ᱨᱮ ᱟᱝᱜᱟ ᱢᱟᱨᱥᱟᱞ ᱞᱟᱦᱟ ᱕ ᱴᱟ ᱚᱠᱛᱚᱨᱮ ᱞᱟᱹᱲᱦᱟᱹᱭ ᱥᱟᱹᱨᱫᱤᱣ ᱞᱮᱱᱟ᱾ ᱖ ᱴᱟᱲᱟᱨ(ᱜᱷᱚᱱᱴᱟ) ᱞᱟᱹᱲᱦᱟᱹᱭ ᱛᱟᱭᱚᱢ ᱯᱟᱠᱤᱥᱛᱟᱱ ᱵᱟᱹᱦᱤᱱᱤ ᱦᱟᱨ ᱠᱚ ᱢᱟᱱᱟᱣ ᱞᱮᱱᱟ᱾ ᱱᱤᱭᱟᱹ ᱞᱟᱹᱲᱦᱟᱹᱭ ᱨᱮ ᱕ ᱜᱚᱴᱟᱝ ᱯᱟᱠᱤᱥᱛᱟᱱ ᱵᱟᱹᱦᱤᱱᱤ ᱠᱚ ᱜᱚᱡᱽ ᱚᱪᱩᱣ ᱟᱠᱟᱱᱟ᱾  ᱘ ᱰᱤᱥᱮᱢᱵᱚᱨ ᱥᱯᱷᱛᱟᱵ ᱩᱫᱫᱤᱱ ᱫᱚ ᱢᱤᱨᱯᱩᱨ ᱩᱯᱚᱡᱮᱞᱟ ᱨᱮ ᱵᱟᱝᱞᱟᱫᱮᱥ ᱡᱟᱛᱤᱳ ᱯᱚᱛᱟᱠᱟ ᱡᱷᱟᱱᱴᱤ ᱠᱟᱛᱮᱜ-ᱮ ᱡᱚᱦᱟᱨᱟᱜ ᱛᱟᱦᱮᱱᱟ᱾ 
ᱠᱟᱡᱤ ᱟᱨᱮᱯᱷ, ᱢᱩᱠᱛᱤ ᱡᱩᱫᱷᱚ ᱨᱮᱱ ᱧᱩᱛᱩᱢᱟᱱ ᱥᱚᱝᱜᱚᱴᱷᱚᱱ ᱜᱟᱫᱮᱞ ᱨᱮᱭ ᱛᱟᱦᱮᱸ ᱠᱟᱱᱟ᱾
ᱟᱵᱽᱫᱩᱞ ᱨᱚᱣᱵ ᱪᱤᱣᱫᱷᱩᱨᱤ, ᱨᱟᱡᱽᱱᱤᱛᱤ ᱵᱤᱫ ᱠᱟᱱᱟᱭ
ᱯᱮᱨᱤ ᱥᱩᱱᱫᱚᱨᱤ ᱫᱮᱵᱤ, ᱢᱤᱨᱯᱩᱨ ᱩᱯᱚᱡᱮᱞᱟ ᱥᱚᱫᱚᱨᱯᱩᱨ ᱨᱮᱱ ᱠᱟᱱᱟᱭ᱾ 
 ᱟᱨᱦᱚᱸ ᱧᱮᱞ 
(ᱡᱟᱱᱟᱢᱺ ᱑᱘᱐᱐ ᱟᱨ ᱜᱚᱡᱽᱺ ᱑᱘᱗᱐)᱾ ᱱᱤᱞᱠᱚᱴᱷᱚ ᱴᱚᱢᱟᱥ ᱠᱨᱤᱥᱚᱠ ᱠᱚ ᱥᱟᱶ ᱵᱤᱨᱟᱴ ᱢᱤᱫᱴᱟᱝ-ᱮ ᱟᱱᱫᱚᱞᱚᱱ ᱟᱠᱟᱫᱟ᱾
ᱠᱩᱥᱴᱤᱭᱟ ᱦᱚᱱᱚᱛ
ᱠᱷᱩᱞᱱᱟ ᱠᱷᱚᱸᱰ
ᱵᱟᱝᱞᱟᱫᱮᱥ ᱨᱮᱱᱟᱜ ᱩᱯᱚᱡᱮᱞᱟᱠᱚ

ᱵᱟᱦᱨᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ

Category:Upazilas of Kushtia District
Category:Kushtia District
Category:Khulna Division